**398/2015.(X.22.) Kgy. sz. határozat**

A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) sz. rendelet 11. § a) pontja alapján– a szombathelyi 6814 hrsz-ú, Vörösmarty utca 32. szám alatti, 82 m2 területű ingatlan ingyenes használatát 2015. november 1. napjától 2020. október 31. napjáig engedélyezi a Vakok és Gyengénlátók Vas Megyei Egyesülete részére működésének elősegítése céljából.

A Közgyűlés megállapítja, hogy a bérleti díj 36.900,-Ft+áfa/hónap lenne, azonban az Egyesület részére ingyenes használatot biztosít az alábbi feltételekkel:

* az ingyenes használati jogviszony időtartama 2015. november 1. napjától 5 évig terjedő határozott időtartam,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Vakok és Gyengénlátók Vas Megyei Egyesületével az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója

**Határidő**: 2015. november 1.